ธรรมดาแล้วเราชอบกินธัญพืชพวกลูกเดือย ถั่วต้ม ข้าวโพดต่มมากๆ แต่พอจะหาซื้อกินในห้างก็ไม่ค่อยมี แต่ดีที่กูร์เม่ สยามพารากอนมีร้านแบบนี้อยู่ ร้านนี้ตั้งอยู่โซนขายกับข้าว น้ำพริกป้าแว่นค่ะ หาไม่ยาก

นอกจากธัญพืชที่ได้บอกไปร้านนี้ยังมีมันต้ม เผือกต้ม กล้วยต้ม ฟักทองนึ่ง แห้ว ข้าวโพด เราสามารถเลือกจัดเซตของนึ่งเองได้ แต่ถ้าเป็นพวกลูกเดือย ถั่วแห้ว เขาจะขายเป็นกล่องไว้แล้ว ราคากล่องละ 49 บาท ส่วนพวกข้าวโพด มัน เผือกกล้วยนั้น ราคากล่องละ 65 บาทค่ะ

ธัญพืช ของนึ่งพวกนี้นึ่งได้ดี ไม่เคยเจอแบบแข็งๆเลยค่ะ ซื้อทุกครั้งไม่ผิดหวังเลย ถ้าไปตอนห้างเปิดจะได้ของไม่ครบ ข้าวโพดจะเสร็จช้าหน่อย ถ้าอยากซื้อข้าวโพดต้องมาสัก 11 โมงจะดีกว่าจะได้ของครบแน่นอน